दिल्‍ली एमसीडी चुनावों में करारी हार झेलने के बाद पार्टी में बढ़ते असंतोष के बीच मुख्‍यमंत्री अरविंद केजरीवाल ने पहली बार इस पर सार्वजनिक रूप से प्रतिक्रिया देते हुए ट्विटर पर एक खत पोस्‍ट करते हुए लिखा है कि उन्‍होंने चुनाव में हमने गलती की है, जल्‍दी ही गलती को सुधारेंगे. उन्‍होंने लिखा, ''पिछले दो दिनों में मैंने बहुत से कार्यकर्ताओं और वोटरों से बात की है...हां, हमने गलतियां की हैं लेकिन हम इसका आत्‍ममंथन करेंगे और इसको सुधारेंगे. अब फिर से ड्राइंग बोर्ड पर वापस लौटने का यह समय है. इसको सुधारना उचित होगा. उन्‍होंने कहा कि यह हम अपने कार्यकर्ताओं और वोटरों से कहना चाहते हैं. यह हम अपने आप से कहना चाहते हैं. एक्‍शन की जरूरत है और किसी बहाने की जरूरत नहीं है. यह वापस काम पर लौटने का समय है. अगर हम समय-समय पर स्लिप भी करते हैं तो उसका तरीका यही है कि हम उनसे सबक लें और आगे बढ़ें. उन्‍होंने अंत में कहा कि केवल एक ही चीज शाश्‍वत है और वह है-बदलाव. ''